MK พุ่งเฉียดซิลลิ่ง! รับ SPALI ทุ่ม 4 พันลบ.ทำเทนเดอร์ฯ 4.10 บ./หุ้น
MK พุ่งเฉียดซิลลิ่ง! รับ SPALI ทุ่ม 4 พันลบ. ตั้งโต๊ะเทนเดอร์ฯ 4.10 บ./หุ้น ล่าสุด ณ เลา 10.07 น. อยู่ที่ระดับ 4.18 บาท ปรับตัวขึ้น 0.88 บาท หรือ 26.67% ด้วยมูลค่าซื้อขาย 232.96 ล้านบาท โดยราคาหุ้นขึ้นไปทำจุดสูงสุดที่ 4.26 บาท ขณะที่มีราคาสูงสุดของวัน (Ceiling ) อยู่ที่ 4.28 
11 ก.ค. 2561

ผู้สื่อข่าวรายงานว่า ราคาหุ้นบริษัท มั่นคงเคหะการ จำกัด (มหาชน) หรือ MK ล่าสุด ณ เวลา 10.07 น. อยู่ที่ระดับ 4.18 บาท ปรับตัวขึ้น 0.88 บาท หรือ 26.67% ด้วยมูลค่าซื้อขาย 232.96 ล้านบาท โดยราคาหุ้นขึ้นไปทำจุดสูงสุดที่ 4.26 บาท ขณะที่มีราคาสูงสุดของวัน (Ceiling ) อยู่ที่ 4.28 

โดยราคาหุ้น MK ปรับตัวขึ้นแรงในวันนี้ภายหลังจากบริษัท ศุภาลัย จำกัด (มหาชน) หรือ SPALI แจ้งว่าที่ประชุมคณะกรรมการบริษัทเมื่อวานนี้ (10 ก.ค.) มีมติให้บริษัท ศุภาลัย พรอพเพอร์ตี้ แมเนจเม้นท์ จำกัด (SPM) ซึ่งเป็นบริษัทย่อยที่ถือหุ้นอยู่ 99.99% ทำคำเสนอซื้อหุ้นทั้งหมด 100% หรือจำนวน 992.01 ล้านหุ้น ในบมจ.มั่นคงเคหะการ (MK) โดยสมัครใจ (Voluntary Tender Offer) ในราคาหุ้นละ 4.10 บาท รวมเป็นมูลค่าประมาณ 4.07 พันล้านบาท ซึ่งเป็นราคาที่สูงกว่ากระดานซื้อขาย โดยวานนี้ราคาหุ้น MK ปิดตลาดที่ 3.30 บาท ส่งผลให้นักลงทุนเข้าซื้อเก็งกำไรในหุ้น MK ดันราคาหุ้นขึ้นไปแตะจุดสูงสุดที่ 4.26 บาท ด้วยมูลค่าซื้อขายที่เข้ามาอย่างหนาแน่น
ตามที่ได้รายงานในข่าว SPALI ประกาศฮุบ MK จับตาเทรดสนั่นรับเทนเดอร์ฯ 4.10 บ. ราคาสูงกว่ากระดาน